open-index/open-wikipedia-markdown huggingface dataset:
Milan Luhový

**Milan Luhový** (s. 1. tammikuuta 1963 Ružomberok, Tšekkoslovakia) on slovakialainen jalkapalloilija, pelipaikaltaan hyökkääjä. Hän pelasi Tšekkoslovakian maajoukkueessa vuosina 1982–1991.

Luhový edusti Tšekkoslovakiassa Púchovia, Slovan Bratislavaa ja Dukla Prahaa. Vuonna 1990 hän siirtyi ulkomaille ja edusti Espanjassa Sporting Gijónia vuosina 1990–1992, Ranskassa Saint-Étiennea vuonna 1993, Kreikassa PAOK Thessalonikia kaudella 1993–1994 sekä Belgiassa Sint-Truidensea kausina 1994–1996. Hän teki Espanjan La Ligassa 16 maalia kaudella 1990–1991 ja oli sillä koko sarjan kolmanneksi paras maalintekijä.

Luhový pelasi Tšekkoslovakian maajoukkueessa 31 maaottelua, joissa hän teki seitsemän maalia. Hän pelasi ensimmäisen maaottelunsa lokakuussa 1982 ja viimeisen syyskuussa 1991. Tšekkoslovakian yltäessä MM-kilpailuissa 1990 puolivälieriin Luhový pääsi vaihtopelaajana kentälle vain ensimmäisessä alkulohko-ottelussa Yhdysvaltoja vastaan ja teki lukemiin 5–1 päättyneessä ottelussa joukkueensa viidennen maalin.

## Lähteet
Työn punalipun kunniamerkki

**Työn punalipun kunniamerkki** (myös **Työn punaisen lipun kunniamerkki**, ) oli Neuvostoliitossa vuosina 1921–1991 jaettu kunniamerkki, jota myönnettiin tuotannossa, tieteissä, taiteissa, kulttuurissa, opetuksessa, terveydenhoidossa tai muilla yhteiskunnallisilla aloilla ansoituneille kansalaisille. Se oli siviileille tarkoitettu vastine sotilasansioista myönnetylle Punalipun kunniamerkille.

Työn punalipun kunniamerkkiä jaettiin aluksi vain Venäjän SNT:ssä, kunnes siitä tehtiin yleisliittolainen vuonna 1928. Kunniamerkkiä myönnettiin 70 vuoden aikana noin 1,2 miljoonaa kappaletta.

Kunniamerkki oli korkein palkinto työuljuudesta. Sen perustamisesta sääti 28. joulukuuta 1920 neuvostojen VIII yleisvenäläinen edustajakokous 22.—29. joulukuuta 1920 pitämässään kokouksessa.

Kunniamerkkiä jaettiin yhdessä luokassa:

*  kunniamerkin nauha

Kunniamerkki on myönnetty muun muassa Kerttu Puumalaiselle (1967)

## Lähteet

## Aiheesta muualla
Aleksandr Travin

**Aleksandr Konstantinovitš Travin** (, 23. heinäkuuta 1937 Moskova, Venäjän SFNT – 15. helmikuuta 1989) oli neuvostoliittolainen koripalloilija, olympiamitalisti, maailman- ja euroopanmestari.

Travin voitti Neuvostoliiton miesten maajoukkueessa olympiahopeaa Tokiossa 1964, maailmanmestaruuden Uruguayssa 1967, MM-pronssia Brasiliassa 1963 ja Euroopan mestaruudet Puolassa 1963 sekä Neuvostoliitossa 1965.

Seuratasolla Travin edusti vuosina 1958–1967 TsSKA Moskovaa jossa voitti avoimen Euroliigan mestaruuden vuosina 1961 ja 1963 sekä Neuvostoliiton mestaruuden vuosina 1960, 1961, 1962, 1964, 1965 ja 1966. Travinin isä oli Neuvostoliiton koripallon mies- ja naisjoukkueet Euroopan mestaruuteen valmentanut Konstantin Travin.

## Lähteet
* 

### Viitteet

## Aiheesta muualla
*
Artikla 58

**Artikla 58** oli Venäjän SFNT:n rikoslakiin vuonna 1927 lisätty luku, joka sisälsi valtioon kohdistuvat vastavallankumoukselliset rikokset. Se käsitti 14 pykälää, jotka sisälsivät muun muassa maanpetoksen (58-1), aseellisen kapinan (58-2), vakoilun (58-6), terrorismin (58-8), sabotaasin (58-9) sekä neuvostovastaisen agitaation ja propagandan (58-10).

Artikla 58 oli taannehtiva ja mahdollisti tuomitsemisen myös Venäjän keisarikunnan aikaisista tapahtumista. Myös muiden neuvostotasavaltojen rikoslaeissa oli vastaavia artikloita.

Aleksandr Solženitsynin mukaan Gulagin työleireille tuomituista noin puolet oli saanut tuomionsa artikla 58:n perusteella.

## Lähteet
Gino Mäder

**Gino Mäder** (4. tammikuuta 1997 Flawil – 16. kesäkuuta 2023) oli sveitsiläinen maantiepyöräilijä. Hän aloitti ammattilaisuransa Dimension Data / NTT Pro Cycling -joukkueessa kausilla 2019–2020 ja edusti vuosina 2021–2023 Team Bahrain Victoriousta. Hän kilpaili myös cyclocrossissa ja ratapyöräilyssä.

Mäder voitti kuudennen etapin vuoden 2021 Italian ympäriajossa 12 sekunnin erolla Egan Bernaliin. Hän voitti nuorten kilpailun saman vuoden Espanjan ympäriajossa.

Mäder putosi vuoden 2023 Sveitsin ympäriajon viidennellä etapilla kolarin seurauksena rotkoon ja kuoli seuraavana päivänä sairaalassa.

## Saavutuksia

Lähteet: Pro Cycling Stats, Cycling Archives
### Ratapyöräily
;2014 
:EM-kilpailut, junioreiden omniumissa hopeaa
;2015
:Omniumin junioreiden Sveitsin-mestaruus
:MM-kilpailut, junioreiden joukkuetakaa-ajossa hopeaa

### Maantiepyöräily
;2014
:EM-kilpailut, junioreiden maantieajossa neljäs
;2015
:Tour du Pays de Vaud, prologin ja 1. etapin voitto
:Aika-ajon junioreiden Sveitsin-mestaruus
:MM-kilpailut, junioreiden aika-ajossa viides
;2018
:Ronde de l'Isard, 4. etapin voitto
:Tour Alsace, pistekilpailun ja 4. etapin voitto
:Tour de l'Avenir, kokonaiskilpailussa kolmas, 8. ja 10. etapin voitto
:MM-kilpailut, alle 23-v. maantieajossa neljäs
:Tour of Hainan, kokonaiskilpailussa toinen, 6. etapin voitto
;2020
:Espanjan ympäriajo, kokonaiskilpailussa 20:s, 17. etapilla toinen
;2021
:Italian ympäriajo, 6. etapin voitto
:Sveitsin ympäriajo, 8. etapin voitto
:Espanjan ympäriajo, kokonaiskilpailussa viides, nuorten kilpailun voitto
;2022
:Tour de Romandie, kokonaiskilpailussa toinen
:Espanjan ympäriajo, kokonaiskilpailussa 20:s
;2023
:Pariisi–Nizza, kokonaiskilpailussa viides

## Lähteet
91 (luku)

**91** (**yhdeksänkymmentäyksi**) on luonnollinen luku, jota edeltää luku 90 ja seuraa luku 92.

## Matematiikassa

* 91 on puolialkuluku ja siten myös yhdistetty luku.
* 91 on vajaa luku, koska 1+7+13 .
* 91 on 13. kolmioluku, sillä se on kokonaislukujen 1–13 summa.
* 91 on kuusikulmioluku.
* 91 on keskitetty kuusikulmioluku, koska se on kahden peräkkäisen kuutioluvun erotus: 6^3-5^3.
* 91 on keskitetty yhdeksänkulmioluku.
* 91 on kuudes neliöpyramidiluku, koska se on kuuden ensimmäisen neliöluvun summa.
* 91 on keskitetty kuutioluku, sillä se on kahden peräkkäisen kuutioluvun summa: 3^3+4^3.
* 91 on onnellinen luku kymmenjärjestelmässä: 9^2+1^2=82, 8^2+2^2=68, 6^2+8^2=100 ja 1^2+0^2+0^2=1.
* 91 on Harshad-luku oktaalijärjestelmässä: 91 = 133_8 = 13 \cdot (1+3+3).
* 91 on palindromi kolmijärjestelmässä (101013) ja yhdeksänjärjestelmässä (1119).
* 91 on pienin positiivinen luku, joka voidaan muodostaa tasan kahdella tavalla kahden (ei välttämättä positiivisen) kuutioluvun summana: 4^3+3^3 tai 6^3+(-5)^3 (katso kuva).
* 91 on pienin luku, joka on (vähintään) yhdeksän luvun tapauksessa kunkin itseään pienempien tekijöiden summa.
* 91 voidaan muodostaa luvun 3 eri potenssien summana: 3^4+3^2+3^0.
* 91 esiintyy lukujonossa, joka saadaan, kun aloitetaan ykkösestä ja lasketaan aina yhteen kaikki jonon numerot.
* Torus voidaan jakaa seitsemällä tasolla enintään 91 osaan.

## Luonnontieteissä
* Jaksollisessa järjestelmässä 91 on protaktiniumin järjestysluku.
* Zirkonium-91 on zirkoniumin vakaa isotooppi.
* Gadolinium-155 on gadoliniumin vakaa isotooppi, jonka neutroniluku on 91.
* 91 Aegina on pikkuplaneetta.
* Messier 91 on sauvaspiraaligalaksi.

## Muissa yhteyksissä
* 91 on Intian kansainvälinen suuntanumero.
* Eurooppatie E91 kulkee Turkissa.
* Kantatie 91 kulkee Inarissa.
* Interstate 91 kulkee Yhdysvaltojen koillisosassa.
* 91 Days on animesarja.
* Saab 91 Safir on Suomen ilmavoimienkin käyttämä lentokone.
* Mandala Airlinesin lennolla 91 kuoli 149 ihmistä.

## Lähteet
Erik Anders Crohns

**Erik Anders Crohns** (25. marraskuuta 1785 Kitee – 18. tammikuuta 1865 Helsingin pitäjä) oli suomalainen kirkkoherra ja professori.

Crohnsin vanhemmat olivat Kiteen nimismies, luutnantti Per Johan Crohns (k. 1805) ja Anna Maria Andersin. Hänet nimitettiin alaikäisenä Karjalan jääkäriosaston varusmestariksi 1795 ja hän sai eron tästä toimesta 1805. Crohns kävi Kuopion triviaalikoulua ja Porvoon lukiota ja pääsi ylioppilaaksi Turussa 1808. Crohns valmistui Turun akatemiasta filosofian kandidaatiksi 1812 ja filosofian maisteriksi 1815. Hänet vihittiin papiksi Porvoon hiippakuntaan 1818. Crohns keräsi A. I. Arwidssonin kanssa kansanrunoutta Pohjois-Savossa vuonna 1819. Hänestä tuli teologian kunniatohtori 1840.

Crohns oli Haapaniemen topografikunnan (Haminan kadettikoulun) opettajana vuodesta 1813 ja pastorina vuodesta 1821. Hänestä tuli Helsingin kirkkoherra 1824 ja lääninrovasti 1825. Crohns jäi virkavapaalle 1855. Hän sai professorin arvonimen 1817.

Crohns oli naimisissa 1820–1838 Eva Sofia Möllerin (k. 1838) ja vuodesta 1842 Josabet Natalia Weidemanin (k. 1914) kanssa. Hänen poikiaan olivat Muhoksen Koivikon maanviljelyskoulun johtaja Alexander Crohns (1827–1900), metsänhoitaja Karl Erik Crohns (1831–1885) ja pankinjohtaja Pehr Niklas Crohns (1833–1901).

## Lähteet
92 (luku)

**92** (**yhdeksänkymmentäkaksi**) on luonnollinen luku, jota edeltää luku 91 ja seuraa luku 93.

## Matematiikassa
* 92 on yhdistetty ja vajaa luku.
* 92 on viisikulmioluku.
* 92 on Harshad-luku binäärijärjestelmässä: 92 = 1011100_2 = 23 \cdot (1+1+1+1).
* 92 on Harshad-luku kolmijärjestelmässä: 92 = 10102_3 = 23 \cdot (1+1+2).
* 92 on palindromi senaarijärjestelmässä (2326) ja seitsenjärjestelmässä (1617).
* 92 on Erdősin–Woodsin luku.
* 92 voidaan muodostaa kolmen eri kuutioluvun summana: 4^3+3^3+1^3.
* 92. alkuluku plus 92 (571) on alkuluku.
* Taso voidaan jakaa 13 suoralla enintään 92 osaan.
* Pullistetussa dodekaedrissa on 92 tahkoa ja sen duaalikappaleessa pentagonaalisessa heksekontaedrissa vastaavasti 92 kärkeä.
* Johnsonin kappaleita on 92.

## Luonnontieteissä
* Jaksollisessa järjestelmässä 92 on uraanin järjestysluku.
* Zirkonium-92 on zirkoniumin vakaa isotooppi.
* Molybdeeni-92 on molybdeenin vakaa isotooppi.
* Samarium-154 on samariumin vakaa isotooppi, jonka neutroniluku on 92.
* Gadolinium-156 on gadoliniumin vakaa isotooppi, jonka neutroniluku on 92.
* Dysprosium-158 on dysprosiumin vakaa isotooppi, jonka neutroniluku on 92.
* 92 Undina on pikkuplaneetta.
* Messier 92 on pallomainen tähtijoukko.

## Muissa yhteyksissä
* 92 on Pakistanin kansainvälinen suuntanumero.
* Eurooppatie E92 kulkee Kreikassa.
* Kantatie 92 kulkee Inarissa ja Utsjoella.
* Saab 92 on henkilöauto.
* Sikorsky S-92 on helikopteri.
* Beretta 92 on pistoolien mallisarja.
* FIM-92 Stinger on ilmatorjuntaohjus.

## Lähteet
93 (luku)

**93** (**yhdeksänkymmentäkolme**) on luonnollinen luku, jota edeltää luku 92 ja seuraa luku 94.

## Matematiikassa
* 93 on puolialkuluku ja siten myös yhdistetty luku.
* 93 on vajaa luku, koska 1+3+31.
* 93 on onnekas luku ().
* 93 on palindromi binäärijärjestelmässä ja viisijärjestelmässä (3335).
* 93 on ns. kakkuluku, koska kuutio voidaan jakaa kahdeksalla tasolla enintään 93 osaan.
* 93 on kahden peräkkäisen alkuluvun (89 ja 97) keskiarvo.
* 93 voidaan muodostaa kolmen eri neliöluvun summana: 8^2+5^2+2^2.
* 93 voidaan muodostaa luvun 3 eri potenssien summana: 3^4+3^2+3^1.

## Luonnontieteissä
* Jaksollisessa järjestelmässä 93 on neptuniumin järjestysluku.
* Gadolinium-157 on gadoliniumin vakaa isotooppi, jonka neutroniluku on 93.

## Muissa yhteyksissä
* *Yhdeksänkymmentäkolme: Romaani Ranskan vallankumouksen ajoilta* on Victor Hugon romaani.
* United Airlinesin lento 93 oli yksi reittilennoista, jotka kaapattiin Yhdysvalloissa syyskuun 11. päivän 2001 iskuissa.
* 93 on Afganistanin kansainvälinen suuntanumero.
* Kantatie 93 kulkee Enontekiössä.

## Lähteet
94 (luku)

**94** (**yhdeksänkymmentäneljä**) on luonnollinen luku, jota edeltää luku 93 ja seuraa luku 95.

## Matematiikassa
* 94 on yhdistetty luku, puolialkuluku ja vajaa luku.
* 94 on onnellinen luku kymmenjärjestelmässä: 9^2+4^2=97, 9^2+7^2=130, 1^2+3^2+0^2=10, 1^2+0^2=1.
* 94 on Smithin luku kymmenjärjestelmässä: 94 = 2 \cdot 47 ja 9+4=2+4+7.
* 94 on Erdősin–Woodsin luku.
* 94!-1 on kertoma-alkuluku.
* 94 voidaan muodostaa kolmen eri neliöluvun summana kahdella tavalla: 9^2+3^2+2^2 tai 7^2+6^2+3^2.

## Luonnontieteissä
* Jaksollisessa järjestelmässä 94 on plutoniumin järjestysluku.
* Zirkonium-94 on zirkoniumin vakaa isotooppi.
* Molybdeeni-94 on molybdeenin vakaa isotooppi.
* Gadolinium-158, terbium-159, dysprosium-160 ja erbium-162 ovat vakaita isotooppeja, joiden neutroniluku on 94.

## Muissa yhteyksissä
* 94 on Sri Lankan kansainvälinen suuntanumero.
* Eurooppatie E94 kulkee Kreikassa.
* ASCII-merkistössä on 94 kirjoitusmerkkiä, jos välilyöntiä ei lasketa.
* NBA-koripallokentän pituus on 94 jalkaa (noin 29 metriä).

## Lähteet
95 (luku)

**95** (**yhdeksänkymmentäviisi**) on luonnollinen luku, jota edeltää luku 94 ja seuraa luku 96.

## Matematiikassa
* 95 on yhdistetty luku, puolialkuluku ja vajaa luku.
* 95 on yksitoistakulmioluku.
* 95 on viides kuusikulmiopyramidiluku, koska se on viiden ensimmäisen kuusikulmioluvun summa.
* 95 voidaan muodostaa seitsemän peräkkäisen alkuluvun summana: 5+7+11+13+17+19+23.
* 95 on Thābitin luku: 95 = 3 \times 2^5 - 1.
* Tilastotieteessä 95&nbsp;% on yleinen luottamusväli.

## Luonnontieteissä
* Jaksollisessa järjestelmässä 95 on amerikiumin järjestysluku.
* Molybdeeni-95 on molybdeenin vakaa isotooppi.
* Dysprosium-161 on dysprosiumin vakaa isotooppi, jonka neutroniluku on 95.
* Saturnuksen massa on noin 95 Maan massaa.

## Muissa yhteyksissä
* 95 on Myanmarin kansainvälinen suuntanumero.
* Eurooppatie E95 kulkee Venäjän ja Turkin välillä.
* 95 on yleinen bensiinin oktaaniluku.
* Martti Luther kirjoitti 95 teesiä.
* Windows 95 oli suosittu käyttöjärjestelmä.
* Nokia N95 on Nokian älypuhelin.

## Lähteet
96 (luku)

**96** (**yhdeksänkymmentäkuusi**) on luonnollinen luku, jota edeltää luku 95 ja seuraa luku 97.

## Matematiikassa

* 96 on yhdistetty, runsas ja puolitäydellinen luku.
* 96 on kahdeksankulmioluku.
* 96 on Harshad-luku binäärijärjestelmässä (11000002).
* 96 on Harshad-luku viisijärjestelmässä (3415).
* 96 on Harshad-luku heksadesimaalijärjestelmässä (6016).
* 96 kuuluu Erdősin–Woodsin lukuihin.
* 96 on ”hyvin runsas luku” (), koska sen tekijöiden summa (252) on suurempi kuin minkään pienemmän luvun.
* 96 on ”koskematon luku” (), koska minkään luvun itseään pienempien tekijöiden summa ei ole 96.
* 96 on pienin luku, joka on tasan neljän luvun tekijöiden summa. (Nämä luvut ovat 42, 62, 69 ja 77.)
* 96 on jaollinen tekijöidensä määrällä (12).
* 96 on pienin luonnollinen luku, joka voidaan muodostaa kahden neliöluvun erotuksena (vähintään) neljällä tavalla: 10^2-2^2, 11^2-5^2, 14^2-10^2 tai 25^2-23^2 (katso kuva).
* 96 esiintyy kahdessa jaottomassa Pythagoraan kolmikossa:  ja .
* 96. alkuluku plus 96 (599) on alkuluku.
* 96 ensimmäisen alkuluvun summa (22&nbsp;039) on alkuluku.
* 96 on suurin kokonaisluku, jota ei voida muodostaa eri lukujen *p<sub>q</sub>* summana (*p<sub>n</sub>* tarkoittaa *n*. alkulukua ja *q* mitä tahansa alkulukua).

## Luonnontieteissä
* Jaksollisessa järjestelmässä 96 on curiumin järjestysluku.
* Molybdeeni-96 on molybdeenin vakaa isotooppi.
* Rutenium-96 on ruteniumin vakaa isotooppi.
* Gadolinium-160, dysprosium-162 ja erbium-164 ovat vakaita isotooppeja, joiden neutroniluku on 96.
* Mars-96 oli venäläinen avaruusluotain, jonka laukaisu epäonnistui.
* STS-96 oli ensimmäinen avaruussukkulalento, jolla sukkula telakoitui Kansainväliseen avaruusasemaan.

## Muissa yhteyksissä
* Elokuva *[[Sukellusvene U-96]]* on fiktiivinen tarina samannimisestä sukellusveneestä.
* Saab 96 on Saabin henkilöautomalli.
* Eurooppatie E96 kulkee Turkissa.
* 96 oli Psyke ry:n vuodesta 1969 julkaisema lehti.

## Lähteet
Christian Oesch

**Christian Oesch** [öš] (24. marraskuuta 1860 Schwarzenegg, Sveitsi – 25. marraskuuta 1935 Lahti) oli sveitsiläinen vuonna 1879 valtion kutsusta Suomeen saapunut meijeristi, jonka päätehtävä oli maidonjalostuksen ja karjatalouden ohjaaminen Pohjois-Karjalassa Tohmajärvellä.

Christian Oesch ja hänen puolisosa Anna Barbara saapuivat Suomen valtion kutsumana Sveitsistä Bernin kantonista, Oberlangeneggin kunnasta vuonna 1879. Suomessa perhe omisti useita suuria meijeriliikkeitä ja häntä on pidetty Suomen meijeriteollisuuden uranuurtajana. Hän oli myös vuodesta 1910 alkaen toimintansa aloittaneen Suomen Juustonvalmistajain Yhdistyksen ensimmäinen puheenjohtaja.

## Elämä
Oesch toimi Karjalankannaksella aluksi meijerinhoitajana Valkjärvellä Veikkolan kruununtilalla. Sen jälkeen Oesch vuokrasi Ivaskan hovin meijerin Räisälässä ja toimi 1890-luvun alkuvuosina tilanhoitajana Pyhäjärven Taubilassa. Hän hankki vuonna 1894 Tohmajärven Kemiestä tilan ja perusti seuraavana vuonna oman voi- ja juustomeijerin, jonka yhteydessä toimi valtion meijerikoulu. Oeschien juustomeijerit laajenivat myöhemmin 1910–1920-luvuilla Hämeeseen, Satakuntaan ja Varsinais-Suomeen. Christian Oeschin pojista Werner ja Uno Oesch omistivat tai vuokrasivat yksityisiä kartanomeijereitä Perniössä, Eurajoella, Kalvolassa, Orimattilassa ja Kangasalla.

Tohmajärven keskustassa sijaitsevat Oeschintie ja Oeschinkuja, joista jälkimmäinen kulkee Oeschin entisen juustomeijerin tuntumasta.

## Perhe
Christian Oeschin aviopuoliso oli Anna Barbara Oesch (o.s. Stegmann, 16. maaliskuuta 1860 Aettenbühl, Aargau, Sveitsi – 4. lokakuuta 1917 Sortavala). Heidän lapsensa olivat Ernst Friedrich Oesch; Emil Gotthold Oesch; Werner Christian Oesch; Hans Arthur Oesch; Uno Walter Oesch; Karl Lennart Oesch; Edit Johanna Vaarala; Ester Amalia Puhakka ja Anna Martta Waris.

Lennart Oesch on tunnettu Suomen armeijan kenraaliluutnanttina talvisodassa ja jatkosodassa sekä Mannerheim-ristin ritarina (n:o 131). Ester Puhakan puoliso oli ministeri Yrjö Puhakka (1888–1971) ja pojat everstiluutnantti, hävittäjälentäjä ja Mannerheim-ristin ritari (n:o 175) Olli Puhakka sekä tekniikan professori Lauri Puhakka. Martta Wariksen puoliso oli professori ja Turun yliopiston rehtori Harry Waris (1893–1973).

## Lähteet
* 
* 
* 
* 

### Viitteet
Celia (nimi)

**Celia** on naisen etunimi, jota voidaan pitää Cecilia-nimen muunnelmana. Toisen selityksen mukaan Celian lähtömuotona olisi taivasta merkitsevä latinan sana *coelum*.

Suomessa Celia-nimen tiedetään olleen käytössä jo vuonna 1857. Digi- ja väestötietoviraston etunimitilastoon on toukokuuhun 2021 mennessä kirjattu noin 230 tämännimistä henkilöä.

## Tunnettuja Celia-nimisiä
* Célia Aymonier (s. 1991), ranskalainen ampuma- ja maastohiihtäjä
* Celia Bourgeois (s. 1983), ranskalainen maastohiihtäjä
* Célia Carlsén-Hartman (1885–1969), suomenruotsalainen kirjailija
* Celia Castro (1860–1930), chileläinen taidemaalari
* Celia Corres (s. 1964), espanjalainen maahockeypelaaja ja olympiavoittaja
* Celia Cruz (1924–2003), kuubalainen salsalaulaja
* Celia Franca (1921–2007), kanadalainen balettitanssija
* Celia Jiménez Delgado (s. 1995), espanjalainen jalkapalloilija
* Celia Johnson (1908–1982), englantilainen näyttelijä
* Celia Rees (s. 1949), englantilainen kirjailija
* Célia Šašić (s. 1988), saksalainen jalkapalloiija
* Celia Weston (s. 1951), yhdysvaltalainen näyttelijä

## Kuvitteellisia Celia-nimisiä
* Celia, hahmo William Shakespearen näytelmässä *[[Miten haluatte]]*

## Lähteet
Johan Pihlman

**Johan Pihlman** (1733 – 27. tammikuuta 1811 Eurajoki) oli suomalainen kirkkoherra, valtiopäivämies ja professori.

Johan Pihlmanin vanhemmat olivat Kalannin Sundholman ja sittemmin Ulvilan Anolan tilojen pehtori Karl Pihlman (k. 1789) ja hänen ensimmäinen puolisonsa Sofia Montanus. Pihlman pääsi ylioppilaaksi Turussa 1747. Hän opiskeli jonkin aikaa myös Uppsalan yliopistossa ja valmistui Turun akatemiasta filosofian kandidaatiksi 1753 ja filosofian maisteriksi 1754. Hänet vihittiin papiksi Turun hiippakuntaan 1770. Hänestä tuli Uppsalassa teologian kunniatohtori 1779. 

Pihlman oli Turun katedraalikoulun vt. lehtorina syyslukukaudella 1755 ja Turun akatemian kemian dosenttina vuodesta 1757. Hän oli Turun katedraalikoulun vt. rehtorina syyslukukaudella 1758 ja vt. lehtorina 1759–1760. Hänestä tuli Porin triviaalikoulun konrehtori 1760, Eurajoen kirkkoherra 1775 ja lääninrovasti 1779. Professorin arvonimi 1786. Pihlman osallistui Ruotsin valtiopäiville 1778–1779 ja 1789, Wilhelm Laguksen tietojen mukaan myös 1786 ja 1792. Hän sai teologian professorin arvonimen 1786. Pihlman tuli kolmannelle sijalle Turun hiippakunnan piispanvaalissa 1802.  

Johan Pihlman oli naimisissa 1778–1796 Agata Kristina Timmin (k. 1796) kanssa, joka oli professori Johan Haartmanin tyttären tytär. Pihlmanin veli oli varanotaari Karl Pihlman (1747–1777) ja velipuoli tamperelainen kauppias Lars Abraham Pihlman (1769–1839).

## Lähteet
Oleg Sakirkin

**Oleg Jevgenjevitš Sakirkin** (, 23. tammikuuta 1966 Šymkent, Kazakstanin SNT, Neuvostoliitto – 18. maaliskuuta 2015 Šymkent, Kazakstan) oli kazakstanilainen kolmiloikkaaja, joka aktiiviurallaan edusti myös Neuvostoliittoa. Hän oli MM-mitalisti, Aasian kisojen voittaja ja sisäratojen Euroopan-mestari. Hän oli pituudeltaan 182&nbsp;cm.

Sakirkin saavutti pronssia Rooman MM-kilpailuissa 1987 tuloksella 17,43. Hän voitti sisäratojen Euroopan-mestaruuden Budapestissa 1988 tuloksella 17,30. Hän voitti 1989 Euroopan cupin A-finaalin ja sai pronssia Duisburgin universiadeissa. Hän saavutti hopeaa Glasgow'n EM-hallikilpailuissa 1990 tuloksella 16,70.

Kazakstanin edustajana Sakirkin sijoittui 1993 toiseksi Buffalon universiadeissa ja karsiutui loppukilpailusta Stuttgartin MM-kilpailuissa. Hän voitti kultaa Hiroshiman Aasian kisoissa 1994 tuloksella 17,21. Barcelonan sisäratojen MM-kilpailuissa 1995 hän karsiutui loppukilpailusta. Saman vuoden Göteborgin MM-kilpailuissa hän jäi karsinnassa ilman tulosta. Hän sijoittui seitsemänneksi Fukuokan Aasian-mestaruuskilpailuissa 1998. Hän karsiutui 1999 loppukilpailusta Sevillan MM-kilpailuissa ja voitti kultaa Keski-Aasian kisoissa Biškekissä. Hän karsiutui loppukilpailusta Sydneyn olympialaisissa 2000 ja sijoittui yhdeksänneksi Aasian-mestaruuskilpailuissa Manilassa 2003.

## Henkilökohtaiset ennätykset

### Ulkoradat

### Sisäradat

**NR** = Kazakstanin ennätys

## Lähteet
98 (luku)

**98** (**yhdeksänkymmentäkahdeksan**) on luonnollinen luku, jota edeltää luku 97 ja seuraa luku 99.

## Matematiikassa
* 98 on yhdistetty ja vajaa luku.
* 98 on Harshad-luku oktaalijärjestelmässä (1428).
* 98 on palindromi viisijärjestelmässä (3435) ja senaarijärjestelmässä (2426).
* 98 voidaan muodostaa kahdeksan peräkkäisen alkuluvun summana: 3+5+7+11+13+17+19+23.
* 98 voidaan muodostaa kolmen eri neliöluvun summana kahdella tavalla: 9^2+4^2+1^2 tai 8^2+5^2+3^2.
* 98 voidaan muodostaa kahden kuutioluvun erotuksena: 5^3-3^3.
* 98. alkuluku plus 98 (619) on myös alkuluku.
* 98. alkuluku eli 521 on Mersennen alkuluvun 2^{521}-1 eksponentti.
* 98 on pienin positiivinen kokonaisluku, joka aloittaa kolmen numeron jonon, jossa mikään ei ole alkuluku eikä puolialkuluku: 98 = 2 \cdot 7^2, 99 = 3^2 \cdot 11, 100 = 2^5 \cdot 5^5.

## Luonnontieteissä
* Jaksollisessa järjestelmässä 98 on kaliforniumin järjestysluku.
* Molybdeeni-98 on molybdeenin vakaa ja luonnossa yleisin isotooppi.
* Rutenium-98 on ruteniumin vakaa isotooppi.
* Dysprosium-164 on dysprosiumin vakaa ja luonnossa yleisin isotooppi. Sen neutroniluku on 98.
* Holmium-165 on holmiumin ainoa vakaa isotooppi. Sen neutroniluku on 98.
* Erbium-166 on erbiumin vakaa ja luonnossa yleisin isotooppi. Sen neutroniluku on 98.
* Ytterbium-168 on ytterbiumin vakaa isotooppi, jonka neutroniluku on 98.
* 98 Ianthe on asteroidi.
* Messier 98 on galaksi.

## Muissa yhteyksissä
* 98 on Iranin kansainvälinen suuntanumero.
* Kantatie 98 kulkee Ylitorniolla.
* Eurooppatie E98 kulkee Turkin ja Syyrian välillä.
* 98 on yleinen bensiinin oktaaniluku.
* Saab 98 oli julkistamatta jäänyt henkilöautomalli.
* de Havilland D.H.98 Mosquito oli brittiläinen sotilaslentokone.
* Windows 98 oli suosittu käyttöjärjestelmä.
* PC-98 oli suosittu japanilainen mikrotietokone.

## Lähteet
Jiří Němec

**Jiří Němec** (s. 15. toukokuuta 1966 Pacov, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän pelasi Tšekkoslovakian maajoukkueessa vuosina 1990–1993 ja Tšekin maajoukkueessa vuosina 1994–2001. Hän saavutti EM-hopeaa vuonna 1996.

Němec edusti kotimaansa seurojen lisäksi saksalaista Schalkea kausina 1993–2002. Hän voitti UEFA-cupin kaudella 1996–1997 ja pelasi tuolloin täydet minuutit kaikissa Schalken 12 ottelussa. Saksan cupin hän voitti kausina 2000–2001 ja 2001–2002. Hän pelasi Bundesliigassa kaikkiaan 256 ottelua ja teki niissä kuusi maalia.

Němec pelasi Tšekkoslovakian maajoukkueessa 20 maaottelua ja Tšekin maajoukkueessa 64 maaottelua. Ainoan maaottelumaalinsa hän teki toukokuussa 1998 ystävyysottelussa Etelä-Koreaa vastaan. Tšekkoslovakian yltäessä MM-kilpailuissa 1990 puolivälieriin Němec kuului joukkueeseen mutta ei vielä saanut peliaikaa. EM-kilpailuissa 1996 Tšekin maajoukkue saavutti hopeaa ja Němec pelasi avauskokoonpanossa joukkueensa kaikki kuusi ottelua. EM-kilpailuissa 2000 Němec pelasi avauskokoonpanossa Tšekin kaikki kolme ottelua joukkueen karsiutuessa alkulohkovaiheessa.

Němec valittiin Tšekin vuoden 1997 parhaaksi jalkapalloilijaksi.

## Lähteet
97 (luku)

**97** (**yhdeksänkymmentäseitsemän**) on luonnollinen luku, jota edeltää luku 96 ja seuraa luku 98.

## Matematiikassa
* 97 on alkuluku.
* 97 on Pythagoraan alkuluku: 24 \cdot 4 + 1.
* 97 on 101:n alkulukuserkku.
* 97 on onnellinen luku kymmenjärjestelmässä.
* 97 on palindromi oktaalijärjestelmässä (1418).
* 97 voidaan muodostaa kolmen peräkkäisen alkuluvun summana: 29+31+37.
* 97 on toinen alkuluku takaperin kymmenjärjestelmässä (79).
* 97 on toinen alkuluku takaperin binäärijärjestelmässä: 97=1100001_2 ja 1000011_2=67.
* 97 on kauempana sitä edeltävästä alkuluvusta (89) kuin mikään pienempi luku.
* 97 kuuluu Ulamin lukuihin.
* Välillä 2\ldots2^9 on 97 alkulukua.
* Kymmenjärjestelmässä on 97 kolminumeroista alkulukua, joissa ei ole samaa numeroa kahdesti.
* Kymmenjärjestelmässä on 97 tapaa muodostaa kaksi murtolukua, joiden summa on yksi ja jotka sisältävät kaikki numerot tasan kerran. Esim. \frac{24}{63}+\frac{507}{819} = 1.
* 97 on pienin alkuluku, joka voidaan muodostaa ensimmäisten parittomien yhdistettyjen lukujen summana käyttämällä kutakin tasan kerran: 9+15+21+25+27.
* 97 sellaisenaan, kaksinkertaisena ja kolminkertaisena ovat roomalaisina numeroina yhtä pitkiä: 97 = \text{XCVII}, 2 \cdot 97 = 194 = \text{CXCIV} ja 3 \cdot 97 = 291 = \text{CCXCI}.

## Luonnontieteissä
* Jaksollisessa järjestelmässä 97 on berkeliumin järjestysluku.
* Molybdeeni-97 on molybdeenin vakaa isotooppi.
* Dysprosium-163 on dysprosiumin vakaa isotooppi, jonka neutroniluku on 97.

## Muissa yhteyksissä
* Eurooppatie E97 kulkee Ukrainan ja Georgian välillä.
* Gregoriaanisessa kalenterissa karkauspäiviä on kussakin 400 vuoden jaksossa 97 kappaletta.
* AC’97 oli tietokoneiden äänikortti- ja modeemistandardi.

## Lähteet
Vladimír Kinier

**Vladimír Kinier** (s. 6. huhtikuuta 1958 Žilina, Tšekkoslovakia) on slovakialainen jalkapalloilija, pelipaikaltaan keskuspuolustaja. Hän pelasi Tšekkoslovakian maajoukkueessa vuosina 1984–1990.

Kinier edusti kotimaassaan Žilinaa, Dukla Banská Bystricaa ja Slovan Bratislavaa sekä uransa lopulla kausina 1990–1994 Ranskassa Bourges’ta.

Kinier pelasi Tšekkoslovakian maajoukkueessa kymmenen maaottelua. Tšekkoslovakia ylsi MM-kilpailuissa 1990 puolivälieriin ja Kinier pelasi täydet minuutit viimeisessä alkulohko-ottelussa Italiaa vastaan.

## Lähteet
Martin Gråå (nuorempi)

**Martin Gråå nuorempi** (k. 17. helmikuuta 1758 Taivassalo) oli suomalainen kirkkoherra, rehtori ja professori.

Martin Gråå nuoremman vanhemmat olivat Taivassalon kirkkoherra Martin Gråå vanhempi (1669–1736) ja Katarina Tolpo. Hänen perheensä pakeni isovihan aikana 1710 Ruotsiin ja Martin Gråå tuli ylioppilaaksi paon aikana Tukholmassa 1717 sekä Uppsalassa 1720. Gråå opiskeli Uppsalan yliopistossa ja Turun akatemiassa, josta hän valmistui filosofian maisteriksi 1729.

Gråå oli Uusmaalaisen osakunnan kuraattorina 1730–1738. Hänestä tuli Turun katedraalikoulun kollehtori 1731, lehtori 1732, vt. rehtori 1742 ja vakinainen rehtori 1747. Taivassalon kirkkoherraksi Gråå nimitettiin 1753. Hän sai professorin arvonimen 1755.

Martin Gråå oli naimisissa 1744-1754 Helena Enbergin (k. 1754) kanssa tämän kolmannessa avioliitossa.

## Lähteet
Pavlo Tarnovetskyi

**Pavlo Heorhijovytŝ Tarnovetskyi** (, **Pavel Georgijevitŝ Tarnovetski** (, s. 22. helmikuuta 1961 Storožynets, Ukrainan SNT, Neuvostoliitto) on ukrainalainen kymmenottelun MM-mitalisti, joka aktiiviurallaan edusti Neuvostoliittoa. Hän edusti SA Lipetsk -seuraa, ja on pituudeltaan 188&nbsp;cm.

Tarnovetskyi saavutti Rooman MM-kilpailuissa 1987 pronssia kymmenottelussa pistein 8375. Hän voitti samana vuonna Talancen kymmenottelun. Soulin olympialaisissa 1988 hän sijoittui kymmenenneksi.

## Henkilökohtaiset ennätykset
:Lähteet: World Athletics, Tilastopaja
### Ulkoradat

## Lähteet
Gabriel Heinricius

**Gabriel Heinricius** (noin 1710 Rantasalmi – 19. toukokuuta 1785 Turku) oli suomalainen dosentti ja professori.

Gabriel Heinriciuksen vanhemmat olivat Rantasalmen kirkkoherra Anders Heinricius (1672–1729) ja hänen toinen puolisonsa Maria Rosendal tämän ensimmäisessä avioliitossa. Hän kävi Porvoon lukiota ja pääsi ylioppilaaksi Turussa 1730. Heinricius valmistui Turun akatemiasta filosofian maisteriksi 1735.

Heinricius oli Viipurilaisen osakunnan kuraattorina 1748–1750. Hän oli Turun akatemian matematiikan ja fysiikan dosenttina 1738–1742 ja 2. filosofian apulaisena vuodesta 1746 alkaen. Hän sai eron virasta kivulloisuuden takia 1755 ja eli sitten suuressa ahdingossa. Heinricius sai professorin arvonimen 1755.

## Lähteet
Bengt Krook

**Bengt Krook** (noin 1720 – 22. marraskuuta 1770 Pernaja) oli suomalainen kirkkoherra ja rehtori, joka sai professorin arvonimen.

Bengt Krookin vanhemmat olivat Hollolan kirkkoherra Bengt Krook (1682-1749) ja Katarina Printz. Hän kävi Porvoon lukiota ja tuli ylioppilaaksi Turussa 1735 ja Uppsalassa 1736. Krook valmistui Turun akatemiasta filosofian maisteriksi 1745 ja hänet vihittiin papiksi Porvoon hiippakunnassa 1757.

Krook oli professori Olof Rudbeck nuoremman amanuenssina Uppsalan yliopistossa 1738. Hänestä tuli Turun akatemian dosentti 1746 ja Mikkelin triviaalikoulun rehtori 1747. Krook siirtyi koulun mukana Rantasalmelle 1748. Hän oli sitten Porvoon lukion kreikan ja heprean kielten lehtorina vuodesta 1753 ja Pernajan kirkkoherrana vuodesta 1758. Krook sai rovastin arvon 1763 ja hän oli puhujana pappeinkokouksessa Porvoossa 1750. Professorin arvonimen Krook sai 1755.

Bengt Krook oli naimisissa vuodesta 1756 Maria Benedikta Heintziuksen (k. 1813) kanssa tämän ensimmäisessä avioliitossa.

## Lähteet
Cumulus-järjestö

**Cumulus** on maailmanlaajuinen korkeakoulujen järjestö taiteen, muotoilun ja median aloilla. Cumuluksen perustivat 1990 Taideteollinen korkeakoulu (Aalto-yliopiston Taiteen ja suunnittelun koulu) yhdessä Royal College of Art:n, Lontoo, Iso-Britannia. Nimen Cumulus keksi hollantilainen muotoilija Professori Peik Suyling Gerrit Rietveld Akatemiasta Amsterdamissa. Tällä hetkellä Cumuluksessa on 343 yliopisto- ja instituutiojäsentä 63 maasta.

## Lähteet
Suriya

**Saravanan Sivakumar**, taiteilijanimi **Suriya** (s. 23. heinäkuuta 1975 Madras, Tamil Nadu, Intia), on intialainen näyttelijä, tuottaja ja televisiojuontaja. Hän työskentelee tamilinkielisessä elokuvatuotannossa.

## Elämä ja ura
Suriya on tamilielokuvanäyttelijä Sivakumarin vanhin lapsi, ja myös hänen nuorempi veljensä Karthi on näyttelijä. Hän meni naimisiin näyttelijä Jyothikan kanssa vuonna 2006. Vuonna 2008 hän perusti Agaram Foundation -säätiön, joka rahoittaa erilaisia hyväntekeväisyystoimia.

Suriya meni naimisiin näyttelijä Jyothikan kanssa vuonna 2006. Heillä on kaksi lasta.

Tehtyään ensiesiintymisensä toimintatrillerissä *[[Nerrukku Ner]]* (1997) Suriya teki läpimurtonsa nimiroolilla toimintadraamassa *[[Nandha]]* (2001). Ensimmäinen merkittävä kaupallinen menestys oli trilleri *[[Kaakha Kaakha]]* (2003). Saatuaan palkintoja rooleistaan huijarina toimintadraamassa *[[Pithamagan]]* (2003) ja kyttyräselkänä draamakomediassa *[[Perazhagan]]* (2004) hän näytteli anterogradisesta amnesiasta kärsivää miestä vuoden 2005 menestyselokuvassa *[[Ghajini (vuoden 2005 elokuva)|Ghajini]]*. Hän teki kaksoisroolin isänä ja poikana Gautham Menonin osittain omaelämäkerrallisessa elokuvassa *[[Vaaranam Aayiram]]* (2008). Hänen asemansa toimintaelokuvien näyttelijänä vahvistui salakuljettajan roolilla elokuvassa *[[Ayan]]* (2009) ja aggressiivisen poliisin roolilla *[[Singam]]*-trilogiassa. Suriya on tehnyt myös tieteiselokuvia *[[7aum Arivu]]* (2011) ja *[[24 (vuoden 2016 elokuva)|24]]* (2016). Vuonna 2012 hän aloitti televisiojuontajana Star Vijayn tietokilpailussa *Neengalum Vellalam Oru Kodi*, joka on *[[Haluatko miljonääriksi?]]* -ohjelman tamiliversio. Vuonna 2013 Suriya perusti tuotantoyhtiön 2D Entertainment.

## Palkinnot
Suriyan saamiin palkintoihin kuuluu kolme Tamil Nadu State Film Awards -palkintoa, neljä Filmfare Awards South -palkintoa, kaksi Edison Awards -palkintoa, Cinema Express Awards -palkinto, CineMAA Awards -palkintoa ja Vijay Awards -palkinto. Intian julkisuuden henkilöiden tulojen perusteella Suriya on päässyt *[[Forbes|Forbes Indian]]* Celebrity 100 -listalle kuusi kertaa.

## Filmografia

## Lähteet

## Aiheesta muualla

* 
*
Grönsö (Enköping)

**Grönsö** on Mälarenin saari Ruotsissa Enköpingin kunnassa, joka sijaitsee Uppsalan läänissä.

## Maantietoa
Grönsö sijaitsee Mälarenin keskiosassa Stabyfjärdenin ja Grönsöfjärdenin välissä. Saaren pituus on 3,8 kilometriä ja leveys on 1,8 kilometriä, ja sen pinta-ala on kartasta mitattuna 470 hehtaari . Sen erottaa mantereesta Staxhammarviken, jonka pohjukassa sijaitsee lähes umpeen kasvanut ja tiellä muodostettu kannas. Vastakkaisella puolella sijaitsee Färjsundet. Mälarenin vesien päävirtauksia kulkee Arnön takana Arnöfjärdenissä, mutta osa virtaamasta tulee myös Stabyfjärdeniä pitkin Grönsö sundetin läpi. Grönsön seuralaissaaria ovat kaakossa Grönsön suojelualueella sijaitsevat saariston saaret ja luodot. Lähinnä Grönsötä ovat Kråkan, Kalven, Killingen, Lindsjär ja Skomakaren. Saarien edessä sijaitsee Tegelsundet, joka viittaa mahdollisesti tiilien valmistukseen. Staxhammarvikenissä on lisäksi Hermans skär ja Ornsholmarna. Saarella asuu vakinaisesti alle 10 asukasta. Niille tulee mantereelta pengertie Kungs-Husbystä.

## Historiaa
Saarella sijaitsi 1400-luvulla itärannalla viisi maataloa. 1600-luvulla saarella vaikutti Grönsön linna (), josta on kotoisin muun muassa Johan Skytte.

Utöhus och Snäckpaviljongen, Grönsö.jpg|Näkymä linnasta Grönsö sundetin yli Arnön Utöhusetin suuntaan 
Grönsöö, Sueciaverket.JPG| Piirros linnasta, Dahlbergh, Erik (1625–1703), Sueciaverket


## Katso myös
* Luettelo Mälarenin saarista

## Lähteet
### Huomioita

### Viitteet
Ján Pivarník

**Ján Pivarník** (s. 13. marraskuuta 1947 Cejkov, Tšekkoslovakia) on slovakialainen jalkapalloilija ja jalkapallovalmentaja. Hän oli pelipaikaltaan oikea laitapuolustaja. Hän oli Tšekkoslovakian maajoukkueessa voittamassa Euroopan-mestaruutta vuonna 1976. Hänet valittiin maansa vuoden jalkapalloilijaksi vuonna 1974.

Pivarník edusti kotimaassaan kausina 1966–1972 Košicea, kausina 1972–1978 Slovan Bratislavaa ja loppuvuonna 1978 Dukla Banská Bystricaa. Hän voitti Tšekkoslovakian mestaruuden vuosina 1974 ja 1975. Sittemmin hän pelasi Itävallassa Kittseen ja Neusiedl am Seen sekä Espanjassa Cádizin joukkueissa ennen kuin lopetti pelaajauransa vuonna 1982.

Pivarník pelasi Tšekkoslovakian maajoukkueessa 39 maaottelua, joissa hän teki yhden maalin huhtikuussa 1974 Ranskaa vastaan. Ensimmäisen maaottelunsa hän pelasi huhtikuussa 1968 ja viimeisen toukokuussa 1977. Hän pelasi EM-kilpailuissa 1976, joissa Tšekkoslovakia voitti mestaruuden. Hän pelasi täydet minuutit niin jatkoajalle menneessä välierässä kuin rangaistuspotkukilpailuun edenneessä loppuottelussakin, ja hänet valittiin turnauksen tähdistöjoukkueeseen.

Pivarník aloitti jalkapallon pelaamisen vasta 16-vuotiaana. Hän oli juoksunopeudeltaan jalkapalloilijoiden kärkiluokkaa. Pelaajauransa jälkeen hän on toiminut valmentajana Euroopan lisäksi pitkään Lähi-idässä.

## Lähteet
Karl Fredrik Johnsson

**Karl Fredrik Johnsson** (11. maaliskuuta 1759 Turku – 29. toukokuuta 1839 Pori) oli suomalainen rehtori ja professori.

Johnssonin vanhemmat olivat Turun tuomiokapitulin notaari Kristian Hellsteen, vuodesta 1749 Johnsson (1720-1767) ja Ingrid Kristina Brander. Hän kävi Porin triviaalikoulua ja tuli ylioppilaaksi Turussa 1777. Johnsson valmistui Turun akatemiasta filosofian kandidaatiksi 1785 ja filosofian maisteriksi 1786. Hänestä tuli riemumaisteri 1836.

Johnsson oli Porin triviaalikoulussa vt. opettajana vuodesta 1780, vakinaisena alempana kollegana vuodesta 1788 ja  ylempänä kollegana vuodesta 1789. Hän oli sitten Vaasan triviaalikoulun ylempänä kollegana vuodesta 1793 ja Porin triviaalikoulun konrehtorina vuodesta 1795 sekä rehtorina vuodesta 1804. Hän oli puhujana pappeinkokouksessa Turussa 1807. Professorin arvonimen Johnsson sai 1839.

Johnsson oli naimisissa vuodesta 1788 Kristina Mariana Branderin (k. 1840) kanssa. Heidän poikansa notaari Karl Kristian Johnsson (1788–1870) toimi Uudenkaupungin vt. pormestarina ja Turun vt. poliisimestarina sekä viimeksi Turun hovioikeuden aktuaarina.

## Lähteet
Per Olsson Fridh

**Per Olof Olsson Fridh** (aiemmin Olsson; s. 27. kesäkuuta 1981 Lomma) on ruotsalainen ympäristöpuolueen poliitikko ja Ruotsin entinen kehitysapuministeri (2021).

## Elämä ja ura

Olsson Fridh varttui Skånessa, mutta on asunut Tukholmassa vuodesta 2005. Hän on valmistunut filosofian kandidaatiksi Malmön korkeakoulusta vuonna 2003 aineenaan ihmisoikeudet ja Lundin yliopistosta vuonna 2005 aineenaan sosiologia. Vuonna 2010 hänet valittiin Tukholman kaupunginvaltuustoon ja seuraavana vuonna hänestä tuli Ympäristöpuolue Vihreiden Tukholman-osaston puheenjohtaja. Vuosina 2014–18 hän oli ympäristöpuolueen kansanedustaja. Hän otti kuitenkin heti virkavapaata ja toimi valtiosihteerinä kulttuuriministeriössä 2014–18. Vuonna 2019 hän aloitti valtiosihteerinä ulkoministeriössä. Helmikuussa 2021 hänet valittiin uudeksi kehitysapuministeriksi.

Olsson Fridh on naimisissa ja hänellä on lapsia.

## Lähteet

## Aiheesta muualla
* Per Olsson Fridh Ruotsin valtiopäivien verkkosivuilla
Florian Mühlstein

**Florian Mühlstein** (s. 12. marraskuuta 1990 Villach) on itävaltalainen jääkiekkoilija, joka pelasi puolustajana.

Mühlstein debytoi Itävallan EBEL-liigassa kaudella 2008–2009 Klagenfurter AC:n joukkueessa. Hän pelasi runkosarjassa kaksi ottelua ja voitti kauden päätteeksi Itävallan mestaruuden. Seuraavalla kaudella Mühlstein siirtyi Red Bull Salzburgiin jossa hän pelasi viisi kautta voittaen kolme Itävallan mestaruutta vuosina 2010, 2011 ja 2015. Kaudella 2013–2014 hän teki koko uran piste-ennätyksensä 2+13=15. Mühlstein siirtyi kaudella 2015–2016 Villacher SV:n riveihin, jossa hän pelasi uransa kaksi viimeistä kautta pääsarjatasolla.

Mühlstein edusti Itävaltaa MM-karsintaturnauksessa 2014 Etelä-Koreassa, jossa Itävalta nousi seuraavaksi vuodeksi MM-kilpailuihin. Tšekin MM-kilpailuissa 2015 hän pelasi seitsemän ottelua keräten yhden syöttöpisteen ja kaksi rangaistusminuuttia. Mühlstein edusti Itävaltaa myös nuorten MM-kilpailuissa 2010 Kanadassa.

## Lähteet
Anders Boxström

**Anders Boxström** (1. lokakuuta 1760 Porvoo – 30. syyskuuta 1849 Turku) oli suomalainen lääkäri ja professori. Boxström käytti ensimmäisenä Suomessa rokotusta vuonna 1802.

Anders Boxströmin vanhemmat olivat Kaarenkylän Hannulan rusthollari Porvoossa Anders Boxström (k. 1804) ja Margareta Berg. Hän kävi Porvoon pedagogiota ja Porvoon lukiota ja tuli ylioppilaaksi Turussa 1783. Boxström valmistui Turun akatemiasta filosofian kandidaatiksi 1787, lääketieteen kandidaatiksi 1790 ja lääketieteen lisensiaatiksi 1792. Hänestä tuli 1818 Uusmaalaisen osakunnan kunniajäsen.

Boxström oli lääkärinä armeijan lasareteissa Turussa ja Loviisassa Kustaa III:n sodan aikana 1788–1790. Hän oli sitten köyhäinlääkärinä Tukholmassa 1795–1797 ja Turun piirin vt. piirilääkärinä 1797–1799. Hän toimi Turun akatemian (vuodesta 1828 Aleksanterin yliopiston) ylimääräisenä lääketieteen apulaisena 1806–1849. Kun yliopisto muutti Turun palon jälkeen 1828 Helsinkiin Boxström sai oikeuden pysyä Turussa. Boxström oli myös Turun akatemian kasvitieteen demonstraattorina 1806–1827 ja Turun lääninlasaretin lääkärinä 1811–1823. Professorin arvonimen Boxström sai 1812.

Anders Boxström suoritti Turussa vuonna 1802 ensimmäisen Edward Jennerin menetelmän mukaisen isorokkorokotuksen. Rokotettu oli professori Frans Mikael Franzénin tytär Maria Helena Rosina.

## Artikkeleita
* J. E. Railo : *Ensimmälinen vaksinaatio Suomessa ja lääketieteen tohtori Anders Boxström (1760-1849)*. Hippokrates 10/1993

## Lähteet
Juris Kalniņš

**Juris Kalniņš** (, 8. maaliskuuta 1938 Riika, Latvia – 9. helmikuuta 2010) oli Neuvostoliittoa pelaajaurallaan edustanut koripalloilija, olympiamitalisti ja Euroopan mestari.

Kalniņš saavutti Neuvostoliiton miesten maajoukkueessa vuosina 1962–1964 pelatessaan olympiahopeaa Tokiossa 1964, MM-pronssia Brasiliassa 1963 ja Euroopan mestaruuden Puolassa 1963.

Seuratasolla Kalniņš edusti BK VEF Rīgaa ja ASK Rīgaa joista jälkimmäisessä voitti avoimen Euroliigan mestaruuden vuosina 1958, 1959 ja 1960 sekä Neuvostoliiton mestaruuden vuonna 1958.

## Lähteet
* 
* Profiili  Latvian olympiakomitea 

### Viitteet

## Aiheesta muualla
* 
* Toinen profiili FIBA Archive
Unterlangenegg

**Unterlangenegg** on kunta Sveitsissä Thunin hallintoalueella Bernin kantonissa. Kunnan pinta-ala on 6,8 neliökilometriä, ja vuonna 2020 siellä arvioitiin olevan 1&nbsp;018 asukasta.

## Historia

Unterlangenegg mainitaan ensimmäisen kerran vuonna 1308 nimellä *Langonegg*. 

Keskiajalla hajallaan olevat maan osat olivat osa Herrschaft ja Heimbergin kuntia. 1200-luvulla Dillingen, Swabianlaisen herttuakunnan dynastinen Kyburgin kreivisuku otti haltuunsa Herrschaftin kunnan ja nimesävät kunnan heidän sukusa mukaan. 11. marraskuuta 1382 Kyburgin Rudolf II yritti epäonnistunutta hyökkäystä Solothurniin. Burgdorferkrieg oli Sveitsin vanha valaliitto. Sodan aikana Bern valloitti monet Kyburgin maista ja pakotti heidät tekemään epäedullisen rauhan. Osana rauhansopimusta Bern osti vuonna 1384 Heimbergin maat, mukaan lukien Unterlangenegg. Se määrättiin Bernin Steffisburgin Thunin piirikuntaan.

Kunta oli alun perin osa Steffisburgin seurakuntaa. 1700-luvulla anabaptistit alkoivat asettua Zulgin laaksoon. Heidän uskonsa uhkasi sveitsiläistä reformoidun Bernin uskoa, joten vuonna 1693 he rakensivat suuren seurakunnan kirkon Schwarzeneggin kylään joka levittäytyi yli laakson.  Kirkko auttoi Schwarzeneggia kasvamaan paikalliseksi keskukseksi, mutta siitä ei koskaan tullut kuntaa, ja nykyään se on jaettu Unterlangenegg ja Oberlangenegg kesken.

## Väestö
Unterlangeneggissa oli vuonna 2019 1&nbsp;008 asukasta. Vuonna 2000 väestöstä suurin osa (908 tai 98,0%) puhui äidinkielenään saksaa; lisäksi puhuttiin serbokroaattia, arabiaa, ranskaa ja italiaa.

## Lähteet
* http://www.unterlangenegg.ch/portrait/ Unterlangenegg kunnalinen kotisivu Viitattu 15.5.2021

### Viitteet
Waitoreke

**Waitoreke** tai **kaurehe** on uusiseelantilaisissa tarinoissa maan Eteläsaarella tavattava saukkoa tai majavaa muistuttava nisäkäs. Uudessa-Seelannissa ei lepakkojen ohella tiettävästi kuitenkaan ole kotoperäisiä nisäkäslajeja. 

## Piirteet
Lepakkolajit *[[lyhythäntälepakko]]* ja *[[uudenseelanninperhoslepakko]]* ovat nykyisin ainoita kotoperäisiä Uuden-Seelannin maanisäkkäitä. Esihistoriallisista maanisäkkäistä tunnetaan yksi erikseen nimeämätön sukupuuttoon kuollut laji, mutta esihistorialliset lajit katosivat ilmeisesti jo mioseenikaudella.

Waitoreke on tarinoissa ja joidenkin silminnäkijöiden kertomuksissa esiintyvä usein majavan tai saukon kaltaiseksi lajiksi kuvailtu ja niiden tapaan joskus vedessä liikkuva maanisäkäs. Sen sanottiin tarinoissa elävän Uuden-Seelannin Eteläsaaren Fiordlandin ja Southern Lakesin alueella.

## Tarinoissa

Yksi tarina waitorekesta tunnetaan jo varhaisimpien eurooppalaisten tutkimusmatkailijoiden kaudelta. James Cookin HMS Resolution-aluksen kaksi miehistön jäsentä ilmoittivat toukokuussa 1773  nähneensä Dusky Soundn alueella harmaan kissamaisen eläimen, jolla oli tuuhea häntä. Laivalla olleet kaksi luonnontieteilijää J.R Forster ja Georg Forster eivät kuitenkaan suhtautuneet sen olemassaoloon vakavasti.

1800-luvun puolella tarinoita samankaltaisesta eläimestä koottiin maoreilta. J. W. Barnicoat ja D. Monro sanoivat kuulleensa tarinan majavan kaltaisesta eläimestä Cluthajoen suiulla vuonna 1844 ja B. D. Mantell sanoi myös kuulleensa vastaavasta eläimestä joitakin vuosia myöhemmin. Julius von Haast löysi jotakin jetin kaltaista eläintä etsiessään Ashburtonista saukon jälkiä muistuttavia merkkejä vuonna 1861. Jäljet on kuitenkin myös saattanut tehdä kurī, eli maorien koirarotu. Joitakin vuosia myöhemmin von Haas hankki turkiksen Selwynistä. Turkkia väitettiin waitoreken turkiksi. Tässäkin tapauksessa pidettiin kuitenkin todennäköisempänä, että turkis oli sen kuvausten perusteella lähtöisin pussikissoista, joita oli jonkin aikaa aikaisemmin päästetty irti luontoon Canterburyn alueella.

Kaiken huomioon ottaen eläimen olemassaoloa on kuvailtu epätodennäköiseksi. Saukkomaisia eläimiä ilmoitetaan kuitenkin ajoittaan nähdyn osissa Eteläsaarta edelleen ja myös niiden löytämistä on yritetty.

## Lähteet
Yhdysvaltain territoriot

**Yhdysvaltain territoriot** ovat alueita, jotka kuuluvat Yhdysvalloille, mutta eivät ole 50 osavaltion joukossa. Territorioita on yhteensä 16, joista viisi on asuttuja ja 11 asumattomia. Yhteensä territorioissa asui reilu 3,7 miljoonaa ihmistä vuonna 2016.

Nykyisistä Yhdysvaltain osavaltioista moni on aiemmin ollut territorio. Tällaisia entisiä territorioita on ollut 31. Niitä olivat esimerkiksi Coloradon territorio, Dakotan territorio, Floridan territorio, Intiaaniterritorio, Louisianan territorio, Luoteisterritorio, Minnesotan territorio ja Orleansin territorio. Myös Panaman kanavavyöhyke oli aikoinaan Yhdysvaltain territorio.

## Hallinto ja status
Yhdysvaltain territorioilla on rajoitettu itsehallinto, mutta niillä ei ole samoja oikeuksia kuin osavaltioilla. Ne voivat lähettää edustajansa Yhdysvaltain edustajainhuoneeseen, mutta nämä edustajat eivät ole siellä äänivaltaisia. Amerikan Samoan asukkaat eivät ole Yhdysvaltain kansalaisia, vaan heillä on Yhdysvaltain kansallisuus, kun taas muiden neljän asutun territorion asukkaat ovat kansalaisia. Territorioiden asukkaat, jotka ovat Yhdysvaltain kansalaisia, voivat äänestää Yhdysvaltain presidentin esivaalissa, mutta eivät varsinaisessa presidentinvaalissa.

Asuttu territorio voi olla joko *organized* tai *unorganized* ja *incorporated* tai *unincorporated*. *Organized territoryllä* on Yhdysvaltain kongressin säätämän lain nojalla oikeus autonomiaan ja myös oma paikallishallinto. Tämä autonomia puuttuu *unorganized territoryiltä*. *Incorporated territoryn* alueella Yhdysvaltain perustuslaki pätee kokonaisuudessaan, ja *unincorporated territoryn* alueella vain osittain (esim. Amerikan Samoalla, jonka asukkaat eivät ole syntyessään automaattisesti kansalaisia). Yhdysvallat voi halutessaan luovuttaa *unincorporated territoryn* toiselle valtiolle tai tunnustaa territorion itsenäisenä valtiona.

## Asutut territoriot

Huomionarvoista on se, että Guam kuuluu maantieteellisesti samaan saariryhmään kuin Pohjois-Mariaanit, mutta nämä kaksi ovat poliittisesti erillään.

## Asumattomat territoriot
* Bajo Nuevo (Petrelsaari)
* Baker
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Serranilla
* Wake
Lähde:

Territorioista neljä on kiisteltyjä: Bajo Nuevoa vaatii itselleen myös Jamaika, Navassaa Haiti, Serranillaa Honduras ja Wakea Marshallinsaaret.

Palmyran atolli on siitä erikoinen tapaus, että se on organisoimaton, mutta se on siitä huolimatta maahan sulautettu. Yhdysvaltain perustuslaki siis pätee kokonaisuudessaan alueella, jossa ei ole pysyvää asutusta, eikä siksi myöskään virallisesti paikallishallintoa. Asumattomat territoriot toimivat yleensä joko luonnonsuojelualueina, laivaston pysähdyspaikkoina tai kalastusalueina.

## Katso myös
* Yhdysvaltain saarialueet

## Lähteet
Orobit

**Orobit** () olivat gallialainen kelttiheimo, joka asui Gallia Cisalpinassa. Plinius vanhemman mukaan *Bergomum*, nykyinen Bergamo, ja *Comum*, nykyinen Como, olivat heidän perustamiaan, samoin kuin *Forum Licinii*, jolla Plinius lienee tarkoittanut gallialaista kaupunkia, joka edelsi samannimistä roomalaista siirtokuntaa. Caton mukaan orobien alkuperäinen asuinpaikka oli *Barra*, joka sijaitsee korkealla vuoristossa.

## Lähteet